Document ID: 31980L1267

ΟΔΗΓΙΑ ΤΟΥ ΣΥΜΒΟΥΛΙΟΥ της 16ης Δεκεμβρίου 1980 περί τροποποιήσεως της οδηγίας 70/156/ΕΟΚ "περί προσεγγίσεως των νομοθεσιών των Κρατών Μελών σχετικά με την έγκριση των οχημάτων με κινητήρα και των ρυμουλκουμένων τους
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,
την πρόταση της Επιτροπής,
τη γνώμη της Συνελεύσεως(1),
τη γνώμη της Οικονομικής και Κοινωνικής Επιτροπής(2),
Εκτιμώντας:
ότι οι διατάξεις οι σχετικές με την κατανάλωση καυσίμων και με την ισχύ των κινητήρων των οχημάτων με κινητήρα διαφέρουν σε μερικά Κράτη Μέλη από άλλα και ότι εκ του γεγονότος αυτού προκύπτει η ανάγκη να θεσπισθούν από τώρα κοινές διατάξεις είτε συμπληρωματικά, είτε σε αντικατάσταση των υφισταμένων διατάξεων στα Κράτη Μέλη-
ότι είναι σκόπιμο ο έλεγχος της τηρήσεως των προδιαγραφών αυτών να πραγματοποιείται στο πλαίσιο της διαδικασίας εγκρίσεως ΕΟΚ κάθε τύπου οχημάτων η οποία προβλέπεται από την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών Μελών σχετικά με την έγκριση των οχημάτων με κινητήρα και των ρυμουλκουμένων τους(3), όπως τροποποιήθηκε τελευταία από την οδηγία 78/547/ΕΟΚ(4) και ότι συνεπώς αρμόζει να συμπληρωθεί η οδηγία αυτή με την προσθήκη τόσο στο παράρτημα I (υπόδειγμα δελτίου πληροφοριών) όσο και στο παράρτημα II (υπόδειγμα δελτίου εγκρίσεως ΕΟΚ) των απαραιτήτων ενδείξεων για αυτό το σκοπό, με την επιφύλαξη των άλλων προσαρμογών της οδηγίας αυτής, και ιδίως αυτών που περιέχονται στην πρόταση της Επιτροπής της 5ης Ιανουαρίου 1977,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ
Άρθρο 1
Το παράρτημα I της οδηγίας 70/156/ΕΟΚ τροποποιείται ως εξής:
1. το σημείο 3.2.5. αντικαθίσταται από το ακόλουθο κείμενο:
"3.2.5. Μεγίστη καθαρή ισχύς:... kW σε... στροφές/λεπτό (q)"
2. το σημείο 3.2.6 αντικαθίσταται από το ακόλουθο κείμενο:
"3.2.6. Μέγιστο καθαρό ζεύγος:... Nm... σε στροφές/λεπτό (q)-
3. προστίθεται το ακόλουθο σημείο:
"3.5. Κατανάλωση καυσίμων (q)
3.5.1. Κύκλος πόλεως:... l/100 km
3.5.2. Σταθερή ταχύτης 90 km/h:... l/100 km
3.5.3. Σταθερή ταχύτης 120 km/h:... l/100 km".
4. οι ακόλουθες σημειώσεις παρεμβάλλονται μεταξύ των σημείων (π) και (ρ):
"(q) Προσδιοριζομένη σύμφωνα με τις προδιαγραφές της οδηγίας 80/1267/ΕΟΚ της 16ης Δεκεμβρίου 1980.
(q) Προσδιοριζομένη σύμφωνα με τις προδιαγραφές της οδηγίας 80/1267/ΕΟΚ της 16ης Δεκεμβρίου 1980".
Άρθρο 2
Το παράρτημα II της οδηγίας 70/156/ΕΟΚ τροποποιείται ως εξής:
1. το σημείο 3.2.1 αντικαθίσταται από το ακόλουθο κείμενο:
"3.2.1. Μεγίστη καθαρή ισχύς και μέγιστο καθαρό ζεύγος Ε.Ο.-Π.Ρ."-
2. προστίθεται το ακόλουθο σημείο:
"3.3. Κατανάλωση καυσίμου Ε.Ο.-Π.Ρ.".
Άρθρο 3
1. Τα Κράτη Μέλη θέτουν σε ισχύ τις αναγκαίες διατάξεις για να συμμορφωθούν προς την παρούσα οδηγία εντός προθεσμίας δεκαοκτώ μηνών από την κοινοποίησή της. Ενημερώνουν περί αυτού αμέσως την Επιτροπή.
2. Τα Κράτη Μέλη ανακοινώνουν στην Επιτροπή το κείμενο των ουσιαστικών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
Άρθρο 4
Η παρούσα οδηγία απευθύνεται στα Κράτη Μέλη.
Έγινε στις Βρυξέλλες, στις 16 Δεκεμβρίου 1980.

Labels: 7
8
3
12
15